**PRIMERI POŠILJANJA PODATKOV ZA KMETIJSKIH PRIDELKE IN ŽIVILSKE PROIZVODE**

**POMEMBNO:**  **En zavezanec se lahko istočasno znajde v vlogi pridelovalca, posrednika, predelovalca oziroma trgovca**, če izpolnjuje vse zahtevane pogoje za posameznega zavezanca glede velikosti podjetja, pravne oblike in dejavnosti.

RAZLAGA: Č**e en subjekt** izpolnjuje pogoje za več tipov zavezancev, mora za vsak tip zavezanca poročati ločeno => npr. če subjekt po javno dostopnih bilancah spada med mala podjetja, saj ima letni promet več kot 2 MIO € (AJPES – čisti prihodek od prodaje) in **opravlja dejavnosti** pridelave, predelave, posredništva in trgovine, se na podlagi zahtev iz Odredbe znajde v **vlogi TREH zavezancev** in sicer v vlogi pridelovalca, predelovalca in posrednika, za katere **mora oddati tri poročila**. Ker ne izpolnjuje kriterija po velikosti podjetja za srednje podjetje (ima manj kot 10.000.000 eur letnega prometa), kot trgovec ne poroča.

**PRIMER 1: VERIGA OSKRBE Z MLEKOM - ob predpostavki, da zavezanec izpolnjuje pogoje za posamezne zavezance glede velikosti podjetij**

**| 🌾 Kmet | -----> | 🏢 Zadruga | -----> | 🏭 Mlekarna | -----> |🏪 Trgovina |**

Kmet pridela mleko in kot **pridelovalec** poroča skupno prodajno ponderirano ceno za sveže nepredelano mleko (kmetijski pridelek), ki ga proda zadrugi.

Zadruga kupljeno mleko (brez predelave) kot **posrednik** proda mlekarni, zato poroča **skupno** **odkupno ponderirano ceno** za od kmeta odkupljeno mleko in **skupno prodajno ponderirano ceno** za mleko, ki ga proda mlekarni.

Mlekarna kot **predelovalec** poroča **skupno odkupno ponderirano ceno** za od zadruge odkupljeno sveže nepredelano mleko in **skupno** **prodajno ponderirano ceno** za (predelano) mleko in živilske proizvode, ki jih predela in proda trgovini.

Trgovina kot **trgovec** poroča **skupno** **odkupno ponderirano ceno** za mleko in živilske pridelke, ki jih odkupi od mlekarne, in **skupno** **prodajno ponderirano ceno** za mleko in živilske proizvode, ki jih proda potrošniku.

* Poleg skupnih odkupnih in prodajnih ponderiranih cen zavezanci poročajo za vsak kmetijski pridelek oz. živilski proizvod tudi skupne odkupne in prodane količine ter poreklo.

**Različne kombinacije poročevalcev pri pridelavi in predelavi mleka ter mlečnih izdelkov:**

**1.a) Kmet (malo podjetje) kot pridelovalec kmetijskih pridelkov za lastne živilske proizvode**

Če kmet pridela mleko in ga sam predela v jogurt ter proda trgovini in izpolnjuje zahtevo glede velikosti za vsaj malo podjetje, poroča:

* najprej kot **pridelovalec** skupno prodajno ponderirano ceno za sveže nepredelano mleko (kmetijski pridelek) in
* nato kot **predelovalec** skupno odkupno ponderirano ceno za sveže nepredelano mleko (kmetijski pridelek) iz katerega naredi npr. jogurt ter skupno prodajno ponderirano ceno za jogurt (živilski proizvod).

(Trgovina, ki izpolnjuje pogoj glede velikosti podjetja za srednja podjetja, nato sama kot trgovec poroča skupno odkupno ponderirano ceno in skupno prodajno ponderirano ceno za jogurt, ki ga proda končnemu kupcu t.i. potrošniku.)

**1.b-1) Zadruga (malo podjetje) kot pridelovalec, predelovalec in trgovec**

Če zadruga, ki je malo podjetje, mleko, ki ga sama pridela, predela v jogurt in ga v svoji trgovini prodaja direktno kupcem ter obenem izpolnjuje zahtevo glede velikosti za malo podjetje, poroča:

* najprej kot **pridelovalec** skupno prodajno ponderirano ceno za sveže nepredelano mleko (kmetijski pridelek),
* nato kot **predelovalec** skupno odkupno ponderirano ceno za sveže nepredelano mleko (kmetijski pridelek) iz katerega naredi npr. jogurt in prodajno ponderirano ceno za jogurt (živilski proizvod),
* kot **trgovec NE POROČA,**  ker ne izpolnjuje pogoja glede velikosti podjetja za srednja podjetja.

**1.b-2) Zadruga (srednje podjetje) kot pridelovalec, predelovalec in trgovec**

Če zadruga mleko, ki ga sama pridela, predela v jogurt in ga v svoji trgovini prodaja direktno kupcem ter obenem izpolnjuje zahtevo glede velikosti za srednje podjetje, poroča:

* najprej kot **pridelovalec** skupno prodajno ponderirano ceno za sveže nepredelano mleko (kmetijski pridelek),
* nato kot **predelovalec** skupno odkupno ponderirano ceno za sveže nepredelano mleko (kmetijski pridelek) iz katerega naredi npr. jogurt in prodajno ponderirano ceno za jogurt (živilski proizvod),
* nazadnje pa še kot **trgovec** skupno odkupno ponderirano ceno (kmetijski pridelek) in skupno prodajno ponderirano ceno (živilski proizvod) za jogurt, ki ga proda končnemu kupcu.

**PRIMER 2: KOMBINACIJA TIPOV POROČEVALCA (pridelovalec jabolk, ki jih tudi prodaja) - ob predpostavki, da zavezanec izpolnjuje pogoje za posamezne zavezance glede velikosti podjetij**

**VPR.:** Nekaj malega naših jabolk prodamo tudi v naši maloprodaji/šolam in vrtcem. Smo zavezani poročati tudi kot posrednik/trgovec?

**ODG.:** Da, če ste zavezanec za poročanje kot pridelovalec (jabolk) in le-te hkrati tudi prodajate v lastni maloprodaji (lastna trgovina končnim kupcem), ste zavezani za poročanje tudi kot trgovec (če ste vsaj srednje podjetje). Če prodajate šolam in vrtcem, poročate tudi kot posrednik (če ste vsaj malo podjetje).

**PRIMER 3: POROČANJE PREDELOVALCA (klavnica) - ob predpostavki, da zavezanec izpolnjuje pogoje za posamezne zavezance glede velikosti podjetij**

**Klavnica A** kupuje le en artikel (npr. govejo polovico), po razseku pa prodaja različne dele z drugačnimi cenami (cene proizvodov niso primerljive z nabavnim artiklom). Poleg tega v drugem proizvodnem obratu izvaja tudi različne dodelave na kupljenih osnovnih delih (npr. kupi osnovni del piščančjega fileja, prodaja pa zrezke iz piščančjega fileja, malo mišico, ražnjiče, …)

**VPR.:** Ali moramo poročati skupno odkupno in prodajno ponderirano ceno, kljub temu da ne gre za primerljive pridelke oz. proizvode?

**ODG.:** Kljub temu da iz navedenega poročanja nabavne in prodajne cene ne bo primerljivo brez upoštevanja naravnih deležev, stopnje obdelave, mesnatosti polovic, ipd., je klavnica dolžna poročati ločeno kot **predelovalec,** če izpolnjujete pogoje za zavezanca iz Odredbe za vsaj mala podjetja:

* Skupne odkupne ponderirane cene za kategorijo »kmetijski pridelki – meso in mesni izdelki«, kjer izpolni podatke za »Goveje meso s kostjo« in/ali »Goveje meso brez kosti«. Če drugih kmetijskih pridelkov ne odkupuje, za ostale kategorije mesa označi kvadratek »ni podatka«, če odkupuje tudi ostalo meso, v aplikacijo poroča tudi te podatke.
* Skupne prodajne ponderirane cene za »živilske proizvode – meso in mesni izdelki«, kjer izpolni podatke za »Goveje meso s kostjo« in/ali »Goveje meso brez kosti«. Oz. v primeru ražnjičev se izpolni podatke za prodajne ponderirane cene »Drugi mesni pripravki«. Če drugih živilskih proizvodov ne prodaja, za ostale kategorije mesa označi kvadratek »ni podatka«, če prodaja tudi ostalo meso, v aplikacijo poroča tudi te podatke.

**POZOR:** Če meso prodaja v lastni maloprodajni trgovini in izpolnjuje pogoje za zavezanca iz Odredbe za srednja podjetja, je dolžna poročati podatke tudi kot **trgovec in oddati dve poročili** .